22/11/2016 | Administración LocalMunicipal
Moeche
Convocatoria e bases para a formación dunha bolsa de traballo para a realización de contratacións laborais temporais e nomeamentos de funcionarios/as interinos/as de postos de arquitecto/a técnico/a deste Concello de Moeche

PRIMEIRA.–OBXECTO DA CONVOCATORIA. Constitúe o obxecto das presentes bases a aprobación da convocatoria e a regulación do proceso selectivo, mediante o procedemento de concurso libre, para a formación dunha bolsa de traballo para a provisión en réxime de funcionario/a interino/a ou laboral temporal de postos de Arquitecto/a técnico/a municipal,. CARACTERÍSTICAS DO POSTO:  Grupo: A.2  Nivel: 22  Denominación do posto arquitecto/a técnico/a municipal  Xornada.–Media xornada 2.–REQUISITOS PARA O DESEMPEÑO DO POSTO.1.–Ser español/a ou ter a nacionalidade dun país membro da Unión Europea, ou a de calquera daqueles Estados aos que, en virtude de Tratados Internacionais celebrados pola Unión Europea e ratificados por España, sexa de aplicación a libre circulación de traballadores nos termos nos que esta se definiu no Tratado Constitutivo da Unión Europea.2.–Ter cumpridos 16 anos de idade e non exceder, se é o caso, da idade máxima de xubilación forzosa 3.–Estar en posesión do título de arquitecto técnico, graduado en enxenieria da edificación ou equivalente, ou en condicións de obtelo, referido a data de finalización do prazo de presentación de instancias 4.–Non padecer enfermidade ou defecto físico que impida o desempeño das correspondentes funcións.5.–Non ser separado, mediante expediente disciplinario, do servizo de calquera das Administracións Públicas, nin estar inhabilitado para o exercicio de funcións públicas.6. Estar en posesión do certificado de aptitude do curso de lingua galega Celga 4, ou equivalente expedido polo organismo oficial competente 3.–MÉRITOS A VALORAR. Serán obxecto de valoración a carreira profesional e formativa dos aspirantes, e de xeito preferente os méritos específicos seguintes: A.–Superación de probas selectivas. Por ter superado probas selectivas en calquera Administración pública durante os últimos 2 anos, referido á data na que remate o prazo de presentación de instancias, para o acceso a condición de funcionario/a ou persoal laboral fixo no mesmo grupo, escala, especialidade ou categoría na que se solicita a inscrición na lista (Arquitecto/a técnico/a ou enxeñeiro/a de edificación): 0,5 puntos por exercicio superado ata un máximo de 5 puntos. Só se terán en conta aquelas probas valoradas mediante puntuación. (Acreditarase con certificado emitido polo secretario do tribunal cualificador correspondente ou polo funcionario competente da Administración que realizou as probas selectivas).– B.–Experiencia profesional.  Por servizos prestados en postos de Arquitecto/a técnico/a ou enxeñeiro/a de edificación na administración local, durante os cinco últimos anos, referidos á data na que remate o prazo de presentación de instancias, 0,10 puntos por mes de servizo efectivamente prestado. (Acreditarase con informe de vida laboral e certificado de servizos prestados emitido polo funcionario competente da entidade onde teña prestado servizos).  Por servizos prestados en postos de Arquitecto/a técnico/a ou enxeñeiro/a de edificación en calquera outra administración pública diferente da local, durante os cinco últimos anos, referidos á data na que remate o prazo de presentación de instancias, 0,05 puntos por mes de servizo efectivamente prestado. (Acreditarase con informe de vida laboral e certificado de servizos prestados emitido polo funcionario competente da entidade onde teña prestado servizos.) Os contratos/nomeamentos prestados en réxime de xornada parcial puntuaranse segundo a súa duración proporcionalmente á xornada realizada polos traballadores. C.–Titulación académica.  Pola realización de mestrados ou cursos de postgrao en materias relacionadas co urbanismo e ordenación do territorio durante os cinco últimos anos, referidos á data na que remate o prazo de presentación de instancias.–2,5 puntos por cada un deles Cursos realizados Por formación relacionada coas tarefas propias do cargo, impartida pola Administración pública, universidades, centros públicos ou concertados, organismos oficiais e demais formación homologada, durante os cinco últimos anos, referidos á data na que remate o prazo de presentación de instancias.  Cursos de 200 horas ou mais.–1,5 puntos por curso  Cursos de 100 horas ata de 199 horas.–1 puntos por curso  Cursos de 40 horas ata de 99 horas.–0,50 puntos por curso  Cursos de 20 horas ata 39 horas 0,30 puntos por cada un  Cursos de 10 ata 19 horas 0,20 puntos por cada un  Cursos de mais de 5 horas ata 9 horas.–0,10 puntos por cada un  Xornadas, simposios ou análogos de ata 5 horas de duración,.–0.05 puntos D.–Coñecemento do idioma galego.  Por estar en posesión do titulo Linguaxe Administrativo de grado medio.–0,5 puntos  Por estar en posesión do titulo de Linguaxe Administrativo de grado superior.–1 punto  No caso de ter os dous cursos só se valorará o de maior puntuación Criterios de desempate De producirse un empate na puntuación final darase prioridade a quen tivera maior puntuación nos apartados anteriores pola seguinte orde: 1.–Experiencia profesional 2- Titulación académica 3.–Coñecemento do idioma galego 4.–Superación de probas selectivas De continuar o empate resolverase por sorteo 4.–PRESENTACIÓN DE SOLICITUDES. Os/as interesados/as tomar parte no procedemento poderán solicitalo mediante instancia dirixida a Sra. alcaldesa. As instancias dirixiranse a Sra. alcaldesa e presentaranse no Rexistro de Entrada do Concello, durante o prazo de 15 días hábiles contados dende o seguinte ó da publicación do anuncio da convocatoria no BOP da Coruña. Poderán así mesmo remitirse no xeito determinado no artigo 16.4 da Lei 39/2015, de 1 de outubro, do procedemento administrativo común das administracións públicas.5.–DOCUMENTACIÓN QUE DEBE ACOMPAÑAR A SOLICITUDE.  Copia compulsada do D. N. I.  Copia compulsada do título esixido nesta convocatoria, ou do xustificante de abonar os dereitos para a súa expedición.  Xustificante de estar en posesion do certificado de aptitude do curso de lingua galega Celga 4, ou equivalente expedido polo organismo oficial competente.  Relación circunstanciada dos méritos que se aleguen polo orde que se establece na convocatoria, unindo á devandita relación os documentos xustificativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados en tódolos seus extremos, no momento de presentación de instancias. Só será tomada en consideración a documentación presentada dentro do prazo sinalado no punto 4. Así mesmo, será excluído definitivamente quen non presente no devandito prazo a copia da titulación esixida na convocatoria.6.–ADMISIÓN DOS/AS ASPIRANTES E NOMEAMENTO DO TRIBUNAL CUALIFICADOR. Rematado o prazo de presentación de instancias por resolución do alcalde aprobarase a lista provisional de aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e na páxina web do Concello www.concellodemoeche.com.As persoas non admitidos/as disporán dun prazo de cinco días hábiles, contados desde o seguinte ao da publicación da lista provisional de admitidos/as e excluídos/as no taboleiro de anuncios e na páxina web do Concello, co fin de emendar o defecto que motivase a súa non admisión Unha vez que remate o prazo de reclamacións, por resolución da alcaldía aprobarase a lista definitiva de aspirantes admitidos/as e excluídos/as. Esta resolución publicarase no taboleiro de anuncios e na páxina web do Concello www.concellodemoeche.com.Na mesma resolución establecerase a composición do tribunal cualificador.7.–TRIBUNAL CUALIFICADOR. O tribunal cualificador das probas selectivas terá a categoría segunda e estará composto por: – Presidente/a (titular e suplente): funcionario/a de carreira de calquera administración pública. – Vogais (en número de tres): funcionario de habilitación estatal ou funcionario de calquera administración ou profesional designado por colexio profesional. – Secretario (titular e suplente): funcionario de carreira de calquera administración pública. Tódolos membros do tribunal deberán reunir os requisitos sinalados no art.11 do R. D. 364/1995 de 10 de marzo e o art.32.2 da Lei 4/1988 de 26 de maio da Función Pública de Galicia. Os membros do Tribunal deberán absterse de intervir, notificándoo á autoridade convócante, cando concorran neles algunha das circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo os aspirantes poderán recusar ós membros do Tribunal de acordo co artigo 24 da mencionada Lei. Ningún tribunal poderá constituírse nin actuar sen a asistencia do seu presidente e secretario, ou de quen os substitúa, e a metade, polo menos dos seus membros, titulares ou suplentes, indistintamente. As decisións adoptaranse por maioría simple de votos dos membros presentes, resolvendo en caso de empate o voto de calidade do Presidente do Tribunal. O tribunal queda autorizado para resolver as dúbidas que se presenten e tomar os acordos necesarios para a boa orde das probas en todo o non previsto nestas bases.8.–SELECCIÓN DOS ASPIRANTES. O tribunal cualificador, celebrará sesión o décimo día natural seguinte á publicación das listas definitivas de admitidos/as e excluídos/as o proceso selectivo, sempre que o mesmo sexa hábil, nese caso trasladarase ao primeiro día hábil seguinte. A hora e lugar da celebración da sesión darase a coñecer xunto coa resolución pola que se aproban as listas de aspirantes admitidos e excluídos a que se refire á Base 6 O tribunal procederá a valorar os méritos alegados polos aspirantes e debidamente acreditados. A Comisión publicará no Taboleiro de Edictos da Corporación e na páxina web municipal a relación de puntuacións outorgadas e elevará á Alcaldía proposta da relación de persoas presentadas por orde de puntuación para integrar a bolsa de traballo para os efectos de ser nomeadas persoal funcionario interino ou laboral temporal cando proceda para cubrir a renuncia ou situacións de incapacidade temporal, maternidade ou paternidade do persoal municipal.9.–CHAMAMENTOS. O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación, Os chamamentos realizaranse por vía telefónica efectuándose, como mínimo, dúas chamadas. Coa finalidade de posibilitar a mellor tramitación do procedemento, os interesados son responsables de comunicarlle ao Concello calquera alteración do seu número de contacto. O empregado público que efectúe as chamadas fará constar mediante dilixencia a disposición do interesado a cubrir interinamente a praza que corresponda. De non atender as chamadas, entenderase que o aspirante desiste de cubrir a praza. Os aspirantes que sendo requiridos para o seu nomeamento renuncien a el dúas veces seguidas ou non poidan ser chamados por causa non imputable á Administración, pasarán a ocupar a derradeira posición na bolsa de traballo para os efectos de novos nomeamentos. O mesmo proceso aplicarase a aquelas persoas que renuncien o desempeño do seu posto de traballo unha vez iniciada a prestación.10.–PRESENTACIÓN DE DOCUMENTOS E NOMEAMENTO 10.1.–Documentos exixibles. A persoa seleccionada presentara na Secretaría Xeral do Concello, no prazo de tres días naturais, contados a partir do seguinte ao de recibir a chamada indicada no apartado anterior, os seguintes documentos:  Fotocopia compulsada do Documento Nacional de Identidade.  Fotocopia autentificada ou fotocopia (que deberá presentarse acompañada do orixinal para o seu compulsa) do título académico referido na Base 2.1., ou xustificante de invocar un título equivalente aos esixidos, haberá de acompañarse certificado expedido polo Consello Nacional de Educación que acredite a citada equivalencia. Se estes documentos estivesen expedidos logo da data en que finalizou o prazo de presentación de instancias, deberán xustificar o momento en que concluíron os estudos.  Declaración xurada ou promesa de non ser separado mediante expediente disciplinario, do Servizo de ningunha Administración Pública, nin acharse inhabilitado para o exercicio de funcións públicas.  Certificado acreditativo de non padecer enfermidade ou defecto físico que imposibilite o normal exercicio da función a desempeñar. Se a persoa aspirante proposta tivese a condición de funcionario/a público, estará exenta de xustificar documentalmente as condicións ou requisitos xa demostrados para obter o seu anterior nomeamento debendo, en tal caso, presentar certificado da Administración/organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrese por falsidade.11.ª.–NOMEAMENTO OU CONTRATACIÓN LABORAL TEMPORAL. Unha vez presentada a documentación, a Alcaldía decretará a contratación laboral ou o nomeamento como funcionario/a interino/a da persoa aspirante proposta pola Comisión de Valoración, sendo nulo o nomeamento de quen estea incurso en causas de incapacidade específica conforme á normativa vixente. A persoa nomeada deberá tomar posesión no prazo de dous (2) días hábiles a partir da data de notificación da resolución do nomeamento ou contratación laboral, debendo prestar previamente xuramento ou promesa de conformidade co establecido no RD 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o/a nomeado/a non terá dereito a percepción económica de ningunha clase.12.–BOLSA DE TRABALLO.12.1. –Os aspirantes admitidos, pasarán a conformar unha bolsa de traballo que será tida en conta para sucesivas necesidades de persoal temporal na mesma categoría e especialidade, procedéndose nese caso á súa selección pola orde de puntuación obtida no concurso.12.2.–Exclusión. –Serán motivos de exclusión dunha persoa da bolsa, salvo causa de forza maior ou causa xustificada, os seguintes:  Renuncia á formar parte da lista.  Non aceptación da oferta realizada.  Non resposta dentro do prazo fixado, tras a realización da oferta.  Non presentación dentro do prazo fixado tras a aceptación da oferta, da documentación requirida para o nomeamento de funcionario interino ou a contratación como persoal laboral temporal, ou se da mesma se deducise que carece dalgún dos requisitos esixidos.  Non presentación dentro do prazo fixado tras a aceptación da oferta, de orixinal ou copia compulsada da documentación acreditativa dos méritos alegados no proceso selectivo.  Renuncia á continuidade no desempeño dun posto de traballo, unha vez que foi nomeado ou contratado.  Separación do servizo por sanción disciplinaria e/ou por despido declarado procedente. Considérase causa xustificada a situación de baixa médica que deberá acreditarse documentalmente.12.3.–Vixencia. –A bolsas de reserva estarán vixentes ata a aprobación dunha nova lista da praza en cuestión, ou, como máximo, durante un prazo de dous anos dende a súa aprobación.13.–NORMAS FINAIS. Primeira. –Para todo o non previsto nestas Bases será de aplicación supletoria o establecido na Lei 7/1985, de 2 de abril, reguladora das bases do réxime local, na Lei 5/1997 de Administración local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do estado e demais lexislación vixente de aplicación. Segunda.–Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello e na páxina web municipal www.concellodemoeche.com.Terceira. –Todos os actos administrativos derivados desta convocatoria e da actuación do órgano de selección, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. Moeche, a 16 de novembro de 2016. A alcaldesa Asdo.: Beatriz Bascoy Maceiras